
[image: ][image: ]
5.8.20


לכבוד                                              				



שלום רב,
                                  
  
הנדון: בקשה לקבלת מידע מכוח חוק חופש המידע, תשנ"ח-1998 
מסלולי ההקלות השונים ליבואנים במכון התקנים ובמערכת מסלו"ל 2017-2020
סימוכין: פנייתך מיום  7.7.20
ראשית, תודה על פנייתך בנושא שבנדון.
בבקשה שהגשת למשרדנו – הכלכלה והתעשייה, ביקשת לקבל מידע אודות:
מסלולי ההקלות השונים ליבואנים במכון התקנים ובמערכת מסלו"ל 2017-2020.
בקשתך למידע הועברה לטיפולה של היחידה המקצועית הרלוונטית, במקרה דנן, מינהל תקינה ולהלן התייחסותה:
ראשית, נדרש להבהיר את המצב הרגולטורי ובהקשר המועדים שבבקשה (2017-2020):
ב - 27.03.2018 נכנס לתוקפו תיקון מס 3 לפקודת היבוא והיצוא [נוסח חדש], תשל"ט-1979 (להלן – "הפקודה").
עם שינוי הפקודה כאמור, עודכנו סמכויות ואחריות גורמים מעורבים בנושא אישור תקן ביבוא, לרבות התקנת צווים, הוראות ונהלים.
כך, הותקנו הנחיות והוראות הממונה על התקינה לעניין יבוא טובין שחל עליהם תקן רשמי (להלן – "הוראות הממונה"). 
ראי קישור למסמך -
https://www.gov.il/he/departments/policies/goods_imports_with_official_standard_procedure_march_2018       
הוראות הממונה החליפו את נוהל 401 של מכון התקנים, שהיה תקף עד 27.03.2018. 

נוכח האמור לעיל,  יש להפריד במתן מענה לבקשה בין תקופות הזמנים:
1. לעניין התקופה משנת 2017 ועד 27.03.2018, בהסתמך על סעיף 8(5) לחוק חופש המידע:
8. רשות ציבורית רשאית לדחות בקשה לקבלת מידע באחד מאלה:
(5)  המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע.
מוצע על ידי משרדנו כי תפני למכון התקנים. 
2. לעניין התקופה מיום 27.03.2018 ועד השנה הנוכחית, 2020  - להלן התייחסות משרדנו:   
סעיף 3 לפנייתך - "מספר יבואנים בכל מסלול הקלות":
נושא "מסלולי הקלות" והכללים להצטרפות אליהם,  היה מוגדר בנוהל 401 של מכון התקנים  וכיום מוגדר בהוראות הממונה.
בפועל, המסלולים מופעלים על ידי המעבדות, כדלקמן:
· משנת-2017 ועד ליום 27.03.2018: מסלולי ההקלות הופעלו על-ידי מכון התקנים בלבד. על כן ובהתאם לסעיף 8(5) לחוק חופש המידע הנזכר לעיל, גם בעניין זה מוצע לפנות למכון התקנים להשלמת המידע.
· מיום-27.03.2018 ועד השנה הנוכחית, 2020: מסלולי ההקלות הופעלו על ידי שלוש מעבדות המוכרות מטעם הממונה על התקינה לתחום היבוא. (מכון התקנים, מעבדת חרמון ומעבדת ITL).
מידע זה איננו מצוי בידי המשרד. על כן ובהסתמך על סעיף 8(3) לחוק חופש המידע:
8. רשות ציבורית רשאית לדחות בקשה לקבלת מידע באחד מאלה:
(3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;
מוצע על ידי משרדנו כי תפני אל המעבדות הנ''ל.
סעיפים 4 ו-5 בפנייתך - "מספר יבואנים בכל מסלול הקלות" ו"יציאה מסטטוס יבואן מפר אמון" בהתאמה:
כפי שצוין לעיל, לעניין תקופה מ-2017 ועד 27.03.2018, מוצע לפנות למכון התקנים. 
לעניין התקופה שמיום -27.03.2018 ועד השנה הנוכחית, 2020, להלן התייחסותנו:
1. הקריטריונים, כפי שפורטו בפנייתך, אינם רלוונטיים להגדרת יבואן כ"מפר אמון" לפי הפקודה והוראות הממונה.
ניתן לעיין בקריטריונים בסעיף 2א(ו) לפקודה ובפרק 8 - "הפרת אמון" של הוראות הממונה.
2. בתקופה שמיום 27.03.2018 ועד היום, הוכנסו לסטטוס "מפר אמון" - 39 יבואנים ו -18 יבואנים קיבלו מכתב התראה, כאשר סנקציה לצד הגדרת היבואן כ"מפר אמון" משתנה בהתאם לחומרת ההפרה.
הסנקציות שעומדות לרשות הממונה הינן:
1. קביעת תקופת זמן בה יבואן יישאר בסטטוס "מפר אמון" עד שנה אחת.
2. קביעת מסלול שחרור טובין מפיקוח המכס למפר או שחרור מותנה של הטובין בהפקדת ערבות או החזקת הטובין בפיקוח המכס עד תום הבדיקות והמצאת אישור עמידה בדרישות הממונה על התקינה.
מקווה שהיינו לך לעזר ונשמח לעמוד לרשותך גם בעתיד, בכל הנוגע לנושאים עליהם אמון משרדנו.
בברכה
יוסי זולפן,
  הממונה על חוק חופש המידע
   משרד הכלכלה והתעשייה




העתק: מר איגור דוסקלוביץ, מגן מנהל מינהל תקינה
עו"ד אמל כולאב, הלשכה המשפטית 		
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

